Yurist: Trampning advokati rus oligarxlaridan yarim million dollar olgan

AQSh prezidenti Donald Tramp bilan sud jarayonida Stormi Deniels manfaatlarini himoya qilayotgan advokat Maykl Avenattining tvitterda yozishicha, Qo‘shma Shtatlar rahbari shaxsiy advokati Maykl Koen 2016 yilgi saylovlarda Tramp g‘alaba qozonganidan so‘ng 500 ming dollar olgan.
Avvalroq, Koenga nisbatan surishtiruv ishlari olib borilayotgani ma'lum bo‘lgandi. Uni bank qallobliklari va Rossiya ishiga aloqadorlikda gumonlashmoqda.
«Biz jiddiy surishtiruvdan so‘ng shuni aniqladikki, mister Trampning advokati mister Koen prezidentlik saylovlaridan keyin Rossiya prezidenti Vladimir Putin bilan yaqin aloqalarga ega rus oligarxi rahbarlik qiluvchi kompaniyadan taxminan 500 ming dollar pul olgan», - deya yozdi Avenatti.
Boshqa bir tvitda esa u surishtiruv natijalari haqida qisqacha ma'lumot beruvchi hujjatni ilova qilgan.
Eslatib o‘tamiz, avvalroq AQShda Rossiyaning yadro zarbasi oqibatlari baholangandi.